Dunyoda birinchi bo`lib Buyuk Britaniya koronavirusga qarshi "Pfizer" vaksinasini qo`llashni ma`qulladi

Buyuk Britaniya AQShning  "Pfizer"  va Germaniyaning "BioNTech" kompaniyalari tomonidan  hamkorlikda yaratilgan  koronavirusga qarshi vaksinani ma`qullagan dunyodagi birinchi davlat bo`ldi. Bu haqda BBC news ma`lumotlariga ko`ra Meduza xabar berdi.
Mamlakat rasmiylari allaqachon ishlab chiqaruvchilarga 40 million doza miqdordagi vaksinani buyurtma qilgan.
Mamlakatda vaksinadan foydalanish kelasi haftadan boshlanadi, deya xabar beradi Buyuk Britaniya Sog`liqni saqlash vazirligi. Bir necha oylik klinik sinovlardan so`ng, agentlik mutaxassislari vaksina "qat`iy xavfsizlik, sifat va samaradorlik standartlariga javob beradi" degan xulosaga kelishdi.
Pfizer va BioNTech ilgari ularning BNT162b2 vaksinasi III bosqich sinovlarida 95% samarali bo`lganligi haqida xabar berishgandi. (Taqqoslash uchun: Rossiyaning Sputnik V ishlab chiqaruvchilari o`z vaksinalarining samaradorligini 92% ga, Amerikaning Moderna kompaniyasi 94,1% ga va AstraZeneca kompaniyasi 70% ga baholashdi.)
Pfizer va BioNTech hamkorlikda yaratgan vaksinasini ro`yxatdan o`tkazish uchun AQSh  ariza berishdi.
Jons Xopkins universiteti ma`lumotlariga ko`ra, Buyuk Britaniya koronavirus infeksiyasining tarqalishi bo`yicha dunyo statistikasida yettinchi o`rinda turadi. Umuman olganda, mamlakatda 1,6 milliondan ortiq odam virus yuqtirgan. Buyuk Britaniyada koviddan 59 ming kishi vafot etdi.